A biztosítók minden évben automatikusan indexálják a szerződéseket, ami másképp fogalmazva azt jelenti, hogy felülvizsgálják a biztosítási összegeket és az ehhez kapcsolódó díjakat, majd meg is emelik őket, mert csak így tudják biztosítani, hogy az ingatlanod és a biztosításba foglalt ingóságaid az inflációt követve legyenek biztosítva, vagyis a tényleges értéküket kapd meg egy esetleges káreseményt követően. A biztosító legalább 60 nappal a biztosítási forduló előtt minden évben értesítést küld majd Neked az indexálás megtörténtéről. Lényeges információ, hogy ha nem értesz vele egyet, akkor az indexálást nem vagy köteles elfogadni, és ha ez az eset áll fenn, akkor erről legalább 30 nappal a forduló előtt írásban kell értesítened a biztosítót.